 2 ሕዳር 2018 ምንጪ ስእሊ, GCAO ቀዳማይ ሚኒስተር ኣብዪ ኣሕመድ ኣብ ኣውሮፓ ምስ ዝነብሩ ኢትዮጵያውያን ኣብ ጀርመን ከተማ ፍራንክፈርት ኣብ ዝነበሮ ፃንሒት ካብ ዝተፈላለዩ ሃገራት ኣብ ነዳዲ ዝፅዕና ቦቴ መካይን ብዙሕ ዘይሕጋዊ ዕጥቂ ብዝተፈላለየ መንገዲ ናብ ኢትዮጵያ ይኣቱ እዩ ኢሉ ነይሩ ኣብዚ ሕዚ እዋን ኣብ ኢትዮጵያ ዝውውር ዘይሕጋዊ ዕጥቅታት እናወሰኸ ይመፅእ ከምዘሎ ዘመላኽቱ ተርእዮታት ኣለዉ ኣብቲ ዝሓለፈ ሰሙን ኣብ ክልል ኣምሓራ ገንዳውሃ ኣብ ዝበሃል ከባቢ ሓደጋ ኣጋጢምዋ ኣብ ዝተገልበጠት ነዳዲ እትፅዕን ቦጥ መኪና 97 ክላሽንኮቭ ሓደ ሽሕን 291 ሽጉጥ ከምኡ ድማ 3 ብሬን ተረኺቡ እዩ እዚ ናይ ቀረባ እዋን ንምጥቃስ ዝኣክል እምበር ዘይሕጋዊ ዕጥቅን ጠያይትን ብሱዳን ኣቢሉ እንትኣቱ ናይ መጀመርታ እዋን ኣይኮነን ኣብ መጀመርታ እቲ ሒዝናዮ ዘለና ወርሒውን ብተመሳሳሊ 999 ሽጉጥን 30 ክላሽንን ካብ ሱዳን እንትኣቱ ኣብ ጎንደር ተታሒዙ እዩ ኣብ ኣዲስ ኣበባን ካልኦት ከባብታትን እውን ብዘይሕጋዊ መገዲ ክዘዋወር ዝተረኸበ ዕጥቂ ብዙሕ እዩ ሰራዊት ኦነግን ምክልኻል ኢትዮጵያን ተጓኒፆም ዕጥቂ ፍሉይ ሓይሊ ሶማል ናይ ምፍታሕ መደብ የለን ተተፋናኒ መግለጺታት ክልላዊ መንግስታት ትግራይን ኣምሓራን ኮሚሽን ፌደራል ፖሊስ ንኣገልግሎት ዜና ኢትዮጵያ ከምዝገለፆ ካብ ሓምለ 2010 ዓ.ም ክሳብ ሕዚ 7 ሽሕን 832 ዝተፈላለዩ ዓይነት ዕጥቅታት ብሕቡእ ናብ ውሽጢ ዓዲ እንትኣትዉ ሒዙ እዩ ካብዚ ብተወሳኺ ልዕሊ 2500 ዝተፈላለዩ ዓይነት ዕጥቅታት ብዘይሕጋዊ መገዲ እንትዘዋወር ረኺቡ ኣብ ቀይዲ ከምዘውዓለ ይገልፅ ዕጥቂ ንምንታይ? 